钦定古今图书集成/明伦汇编/闺媛典/第013卷 > 《题张彦明所藏剪纸惜花春起早图》
## 钦定古今图书集成/明伦汇编/闺媛典/第013卷 > 《题张彦明所藏剪纸惜花春起早图》

岑安卿

“流苏帐卷春寒轻，纱窗弄碧天微明。软红娇紫怯朝
露，美人推枕心为惊。鬓云未绾香奁开，侍儿侧立肩
婴孩。黄莺飞动花影乱，停梳睥睨犹相猜。谁将妙意
寄工巧，溪藤雪莹金刀小。丹青退舍松煤枯，剪出天
真数分杪。筌熙倾轧空自夸，惟竞时人颜色好。无声
有声两相副，此景此诗均压倒。司空见惯了无言，应”
是禅心被花恼。